CELEX: 32016R0439
Language: bg
Date: 2016-03-23 00:00:00
Title: Регламент (ЕС) 2016/439 на Комисията от 23 март 2016 година за изменение на приложение IV към Регламент (ЕО) № 396/2005 на Европейския парламент и на Съвета по отношение на Cydia pomonella Granulovirus (CpGV), калциев карбид, калиев йодид, натриев хидроген карбонат, рескалур, Beauveria bassiana щам ATCC 74040 и Beauveria bassiana щам GHA (Текст от значение за ЕИП)

24.3.2016   
            
            
               BG
            
            
               Официален вестник на Европейския съюз
            
            
               L 78/31
            
         РЕГЛАМЕНТ (ЕС) 2016/439 НА КОМИСИЯТА
   от 23 март 2016 година
   за изменение на приложение IV към Регламент (ЕО) № 396/2005 на Европейския парламент и на Съвета по отношение на Cydia pomonella Granulovirus (CpGV), калциев карбид, калиев йодид, натриев хидроген карбонат, рескалур, Beauveria bassiana щам ATCC 74040 и Beauveria bassiana щам GHA
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 5, параграф 1 от него,
   като има предвид, че:
   
               (1)
            
            
               Не са определени МДГОВ за Cydia pomonella Granulovirus (CpGV), калциев карбид, натриев хидроген карбонат, рескалур, Beauveria bassiana щам ATCC 74040 и Beauveria bassiana щам GHA. Тъй като тези вещества не са включени в приложение IV към Регламент (ЕО) № 396/2005, се прилага стойността по подразбиране от 0,01 mg/kg, определена в член 18, параграф 1, буква б) от посочения регламент. Веществото калиев йодид е включено в приложение IV към Регламент (ЕО) № 396/2005.
            
         
               (2)
            
            
               По отношение на Cydia pomonella Granulovirus (CpGV) Европейският орган за безопасност на храните („Органът“) заключи (2), че тези вируси не са патогенни за хората и не се очаква да отделят токсини. Поради това се счита за целесъобразно това вещество да бъде включено в приложение IV към Регламент (ЕО) № 396/2005.
            
         
               (3)
            
            
               По отношение на калциев карбид Органът стигна до заключението (3), че това вещество не влиза в продоволствената верига за консумация от човека. Поради това се счита за целесъобразно това вещество да бъде включено в приложение IV към Регламент (ЕО) № 396/2005.
            
         
               (4)
            
            
               Калиевият йодид е минерално вещество, което може да се използва при производството на добавки в храните в съответствие с Директива 2002/46/ЕО на Европейския парламент и на Съвета (4). С оглед на това се счита за целесъобразно да се заличи бележката под линия, съгласно която за това вещество се изисква оценка в съответствие с член 12 от Регламент (ЕО) № 396/2005.
            
         
               (5)
            
            
               Натриев хидрогенкарбонат се одобрява като основно вещество в съответствие с Регламент (ЕО) № 1107/2009 на Европейския парламент и на Съвета (5). Комисията счита, че е целесъобразно посоченото вещество да бъде включено в приложение IV към Регламент (ЕО) № 396/2005, с оглед на Регламент за изпълнение (ЕС) 2015/2069 на Комисията (6).
            
         
               (6)
            
            
               По отношение на веществото рескалур Органът стигна до заключението (7), че е целесъобразно то да бъде включено в приложение IV към Регламент (ЕО) № 396/2005.
            
         
               (7)
            
            
               По отношение на Beauveria bassiana щам ATCC 74040 и Beauveria bassiana щам GHA (8) Органът не беше в състояние да стигне до заключение относно оценката на риска във връзка с приема с храна за потребителите, тъй като част от информацията не беше на разположение и беше необходимо допълнително разглеждане на въпроса от страна на лицата, които са ангажирани с управление на риска. Това допълнително разглеждане бе отразено в съответните доклади за преглед (9)
                   (10), в които се стигна до заключението, че рискът за хората, който се дължи на метаболитите на тези вещества, е незначителен. С оглед на тези заключения Комисията счита, че е целесъобразно тези вещества да бъдат включени в приложение IV към Регламент (ЕО) № 396/2005.
            
         
               (8)
            
            
               Поради това Регламент (ЕО) № 396/2005 следва да бъде съответно изменен.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕО) № 396/2005 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 март 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 70, 16.3.2005 г., стр. 1.
   
      (2)  Европейски орган за безопасност на храните; Заключение относно партньорския преглед на оценката на риска от употребата на активното вещество Cydia pomonella granulovirus в пестициди. EFSA Journal (Бюлетин на ЕОБХ), 2012 г.; 10(4):2655. [40 стр.] doi:10.2903/j.efsa.2012.2655.
   
      (3)  Европейски орган за безопасност на храните; Заключение относно партньорския преглед на оценката на риска от употребата на активното вещество калциев карбид в пестициди. EFSA Journal (Бюлетин на ЕОБХ), 2011 г.; 9(10):2419. [48 стр.] doi:10.2903/j.efsa.2011.2419.
   
      (4)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).
   
      (5)  Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).
   
      (6)  Регламент за изпълнение (ЕС) 2015/2069 на Комисията от 17 ноември 2015 г. за одобряване на основното вещество натриев хидрогенкарбонат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 301, 18.11.2015 г., стр. 42).
   
      (7)  Европейски орган за безопасност на храните, 2015 г. Заключение относно партньорския преглед на оценката на риска от употребата на активното вещество рескалур в пестициди. EFSA Journal (Бюлетин на ЕОБХ), 2015; 13(2):4031, 40 стр.
   
      (8)  Европейски орган за безопасност на храните, 2013 г. Заключение относно партньорския преглед на оценката на риска от употребата на активното вещество Beauveria bassiana щамове ATCC 74040 и GHA в пестициди. EFSA Journal (Бюлетин на ЕОБХ), 2013 г.; 11(1):3031. 44 стр.
   
      (9)  Доклад за преразглеждане на активното вещество Beauveria bassiana щам ATCC 74040, финализиран от Постоянния комитет по хранителната верига и здравето на животните на заседанието му на 11 юли 2008 г. с оглед на включването на Beauveria bassiana щам ATCC 74040 в приложение I към Директива 91/414/ЕИО. SANCO/1546/08 — rev. 5, 11 юли 2014 г.
   
      (10)  Доклад за преразглеждане на активното вещество Beauveria bassiana щам GHA, финализиран от Постоянния комитет по хранителната верига и здравето на животните на заседанието му на 11 юли 2008 г. с оглед на включването на Beauveria bassiana щам GHA в приложение I към Директива 91/414/ЕИО. SANCO/1547/08 — rev. 5, 11 юли 2014 г.
   
      ПРИЛОЖЕНИЕ
      Приложение IV към Регламент (ЕО) № 396/2005 се изменя, както следва:
      
                  1)
               
               
                  Добавят се следните вписвания, подредени по азбучен ред: „Cydia pomonella Granulovirus (CpGV)“, „калциев карбид“, „натриев хидроген карбонат“, „рескалур“, „Beauveria bassiana щам ATCC 74040“ и „Beauveria bassiana щам GHA“,
               
            
                  2)
               
               
                  Препратката към бележка под линия 1 след вписването „Калиев йодид“ се заличава.